STRUČNO VIJEĆE PROFESORA STRANIH JEZIKA XII. GIMAZIJE U ZAGREBU

VODITELJ AKTIVA: PROF. VIŠNJA KOVAČIĆ

ZAGREB, 1. RUJNA 2019.

ELEMENTI I KRITERIJI OCJENJIVANJA U NASTAVI ENGLESKOG JEZIKA ZA JEZIČNU I OPĆU GIMNAZIJU

ELEMENTI OCJENJIVANJA:

JEZIČNA I OPĆA GIMNAZIJA

1. Govorenje
2. Pisanje
3. Čitanje s razumijevanjem
4. Slušanje s razumijevanjem

KRITERIJI OCJENJIVANJA TESTOVA

U sklopu nastave engleskog, njemačkog i talijanskog jezika piše se više provjera znanja kojima se ispituje znanje učenika.

PISANI ISPITI ZNANJA:

OCJENA JEZIČNA GIMNAZIJA OPĆA GIMNAZIJA

Dovoljan (2) 60% - 69% 50% - 64%

Dobar (3) 70% - 79% 65% - 79%

Vrlo dobar (4) 80% - 89% 80% - 89%

Odličan (5) 90% - 100% 90% - 100%

Napomena:

Prema procjeni nastavnika bodovni prag se može prilagoditi realnoj situaciji u razrednom odjelu.

Drugi strani jezik u jezičnoj gimnaziji ocjenjuje se prema elementima i kriterijima opće gimnazije.

KRITERIJI OCJENJIVANJA TESTOVA

Zadaci otvorenog tipa (razne vrste pisanih radova) ocjenjuju se prema skalama koje je propisala Stručna radna skupina za engleski jezik pri NCVVO-u. Za kraće pisane radove boduju se dva kriterija: izvršenje zadatka i jezik; a za duže pisane radove boduju se četiri kriterija:

izvršenje zadatka, koherencija i kohezija, gramatika i vokabular. Za kraće pisane radove maksimum je 15 bodova (izvršenje zadatka 5 bodova + jezik 10 bodova), a za duže pisane radove maksimum je 20 bodova (5 bodova za svaki kriterij). Ukupni se broj bodova pretvara u postotak i prema gore navedenoj skali preračunava u ocjenu.

Ukoliko dođe do neočekivanog postignuća, a to znači da je više od 50% učenika koji su pisali ispit dobilo negativnu ocjenu, ispit se ponavlja.

Ukoliko učenik izostane s više od 25% sati (od ukupno predviđenog broja sati godišnje) ili nema dovoljno ocjena iz kojih se može zaključiti ocjena, učenik se upućuje na predmetni ispit.

Napomena:

Prema procjeni nastavnika bodovanje na osnovu dva kriterija se može primijeniti i kod dužih pisanih radova.

KRITERIJI ZAKLJUČIVANJA OCJENA

Na kraju školske godine gleda se prosječna ocjena iz pojedinog elementa koja ne mora biti aritmetička sredina svih upisanih ocjena.

Konačna ocjena zaključuje se na temelju ocjena iz četiri elemenata, ali ona ne mora biti njihova aritmetička sredina. Ukoliko je ocjena iz JEDNOG ELEMENTA OCJENJIVANJA NEGATIVNA, zaključna ocjena MOŽE BITI NEGATIVNA. Zaključna ocjena zaključuje se javno na zadnjem nastavnom satu, tijekom koga se, u pravilu, više ne ispituje.

KRITERIJI OCJENJIVANJA

ENGLESKI JEZIK KAO PRVI STRANI JEZIK, JEZIČNE I OPĆE GIMNAZIJE

|  |  |  |  |  |  |
| --- | --- | --- | --- | --- | --- |
| ELEMENTI VREDNOVANJA | DESKRIPTORI OCJENA | | | | |
|  | ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| GOVORENJE | -učenik slobodno i  bez oklijevanja izriče  svoje misli/samostalno i točno reproducira  sadržaje obrađene  teme/prenosi svoju  poruku  -primjenjuje širok  raspon prethodno  usvojenih jezičnih sadržaja  -točno postavlja i  odgovara na pitanja  -aktivan je u konverzaciji  -čita i priča s  razumijevanjem  korektno i tečno s  pravilnim  izgovorom  -fluentno govori bez  većih gramatičkih  grešaka  -zanimljivo i stilski  ujednačeno se  izražava  -govori prirodnom  brzinom | -učenik vješto  oblikuje govorne  poruke, govori  ispravno, ali je u  pojedinim  elementima  nesiguran  -uglavnom točno  reproducira sadržaje  obrađene teme  -uglavnom točno  postavlja i odgovara na pitanja te  sudjeluje u  razgovoru u sklopu  poznatih jezičnih  struktura i tematskih  sadržaja  -govori uz manje  gramatičke greške,  koje međutim ne utječu na  razumijevanje  smisla rečenice  -ponekad upotrijebi  riječ ili frazu  neadekvatno, te s  pogrešnim  izgovorom  -govori prirodnom  brzinom | -učenik se može  sporazumijevati i  pri tome se služi  skromnim fondom  riječi  -djelomično točno  reproducira sadržaje  obrađene cjeline  -djelomično točno  postavlja i odgovara  na pitanja te sudjeluje u razgovoru u sklopu  poznatih jezičnih  struktura i tematskih  -smisao je ponekad  nejasan zbog gramatičkih  grešaka i pogrešnog  redoslijeda riječi  -ima poteškoća u čitanju, izgovoru i  intonaciji, ali je  cjelina prihvatljiva i  razumljiva | -učenik pravi  ozbiljne greške u  konverzaciji i  izgovoru zbog čega  se teško zaključuje  što želi reći  -u okviru poznatih  jezičnih i tematskih  sadržaja poruku ne  prenosi samostalno  već samo uz stalnu  pomoć i  poticaj  nastavnika  -postavlja i  odgovara na pitanja  u sklopu poznatih  jezičnih struktura i  tematskih sadržaja  samo uz pomoć i  poticaj nastavnika  -rijetko nalazi  odgovarajuće riječi i fraze  -teško se izražava, a  rječnik mu je oskudan  -u izgovoru pravi  ozbiljne gramatičke  greške koje dovode  u pitanje razumijevanje  teksta  -govori sporo i s  puno oklijevanja | -učenik se ne može  samostalno  izražavati u  usmenom obliku  -jedva savladava  najosnovniji  vokabular  -loš izgovor  onemogućuje  razumijevanje  sadržaja  -nije savladao ni  najosnovnije  gramatičke  strukture  -ne može složiti niti jednu smislenu rečenicu |
| PISANJE | -učenik može pisano izraziti svoje misli samostalno i bez većih gramatičkih i ortografskih grešaka  - koristi sav ili velik dio obrađenog vokabulara i gramatičkih struktura  - redovito izvršava sve pisane zadatke  - ima dobru tehniku rješavanja testova i uspješan je | - učenik pisano izražava svoje misli samostalno uz poneke gramatičke i ortografske greške  - uglavnom koristi obrađeni vokabular  - pisana provjera znanja dokaziva prema broju postignutih bodova u testu | - učenik ne može bez pomoći izraziti svoje misli pisanim putem  - pravi veće ortografske i gramatičke greške  - koristi skroman dio obrađenog vokabulara  - ima skroman i prosječan rezultat na rješavanju testa | - učenik nije sposoban samostalno se pisano izražavati  - pravi česte i ozbiljne ortografske i gramatičke greške  - koristi samo osnovni vokabular  - postiže minimalan uspjeh na testu | - pravi krupne greške u pisanom izražavanju i u osnovnim gramatičkim oblicima  -napisani tekst nije moguće razumijeti  - nema dostatan broj bodova u testu |
| ČITANJE S RAZUMIJEVANJEM | - razumije pisani i slušani tekst u potpunosti te na njih reagira samostalno i točno  - točno i s lakoćom vlada samostalno materijom i vještinama te povezuje sadržaje  - lako i u potpunosti samostalno razumije pitanja te ih točno rješava  - razumije smisao pročitanog teksta i s lakoćom pronalazi određene informacije  - koristi se kontekstom radi razumijevanja značenja nepoznatih riječi, povezuje nepoznate i poznate pojmove  - razvijena vještina tečnog čitanja s pravilnim naglaskom i intonacijom | - razumije pisani i slušani tekst, ali ne i svaku pojedinost te na njih reagira uglavnom točno  - uglavnom točno vlada samostalno materijom i vještinama te povezuje sadržaje  - u potpunosti samostalno razumije pitanja te ih uglavnom točno rješava  - uglavnom razumije pročitani tekst i pronalazi određene informacije u tekstu - ponekad se koristi kontekstom radi razumijevanja značenja *nepoznatih riječi*  *-* vrlo dobro razvijena vještina čitanja s manjim greškama u naglasku i intonaciji | - razumije pisani i slušani tekst, ali ne i svaku pojedinost te na njih reagira djelomično točno  - djelomično točno vlada materijom i vještinama te uz pomoć nastavnika povezuje sadržaje  - uglavnom razumije pitanja te ih uglavnom točno rješava  - djelomično razumije pročitani tekst i teže pronalazi određene informacije u tekstu  - rijetko pomoću konteksta razumije nepoznate riječi  - osrednje razvijena vještina čitanja s učestalim greškama u naglasku i intonaciji | - ima teškoća u razumijevanju pisanog i slušnog teksta te jedva shvaća uz objašnjenja i pojednostavljenja  - razumije pročitani tekst i nalazi određene informacije u tekstu samo uz pomoć nastavnika  - oskudno razvijena vještina čitanja s učestalim greškama u naglasku i intonaciji | - učenik ne razumije pisanu materiju ni uz pomoć nastavnika  - ima teškoća u razumijevanju pisanog teksta te ne shvaća materiju čak ni uz objašnjenja i pojednostavljenja  - loše razvijena vještina čitanja uz mnoštvo pogrešaka |
| SLUŠANJE S RAZUMIJEVANJEM | - učenik razumije sugovornika, usmena izlaganja i pitanja ako su izgovorena i postavljena u normalnom govornom tempu  -lako i u potpunosti samostalno razumije pitanja te ih točno rješava  -koristi se kontekstom radi razumijevanja značenja nepoznatih riječi, povezuje nepoznate i poznate pojmove | - učenik razumije sugovornika, usmena izlaganja i pitanja ako su izgovorena i postavljena u normalnom govornom tempu, no potrebno je ponekad nešto ponoviti  -uglavnom točno vlada samostalno materijom i vještinama te povezuje sadržaje  u potpunosti samostalno razumije pitanja te ih uglavnom točno rješava | - učenik razumije sugovornika, usmena izlaganja i pitanja ako su izgovorena i postavljena u sporijem tempu, no potrebno je ponekad nužno ponoviti ili pojednostaviti neke dijelove rečenice  -rijetko pomoću konteksta razumije nepoznate riječi  - osrednje razvijena vještina slušanja s učestalim greškama | - učenik slabo razumije sugovornika, usmena izlaganja i pitanja ako su izgovorena i postavljena u sporijem tempu i jedino napreduje uz pomoć nastavnika koji ga vodi kroz materiju  - ima teškoća u razumijevanju slušnog teksta te jedva shvaća uz objašnjenja i pojednostavljenja | - učenik ne razumije sugovornika ni usmena izlaganja kao ni slušanu materiju čak ni uz pomoć nastavnika |